8 નવેમ્બરે નોટબંધીને એક વર્ષ પૂરું થઈ રહ્યું છે. આ નિમિત્તે એક તરફ ભાજપ ‘કાળા નાણા વિરોધી દિવસ’ની ઉજવણી કરવા જઈ રહી છે તો બીજી તરફ કૉંગ્રેસ તેનો વિરોધ કરવાની તૈયારીમાં છે. કૉંગ્રેસના નેતા સંજય નિરુપમે ટ્વીટ દ્વારા જાણકારી આપી કે, મુંબઈના આઝાદ મેદાનમાં નોટબંધીની વરસી નિમિત્તે વિરોધ પ્રદર્શન કરવામાં આવશે. એટલું જ નહીં નોટબંધીમાં જે લોકોના મૃત્યુ થયા છે, તેમની યાદમાં શ્રાધ્ધનું આયોજન પણ કરાશે.